\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BASHKIA MIRDITË**

**SHPALLJE VEND PUNE PËR NËPUNËS CIVIL**

**LËVIZJE PARALELE DHE PRANIM NË SHËRBIMIN CIVIL**

**Datë 28 .08.2025**

Në zbatim të nenit 22, 23, 24 dhe 25 të ligjit Nr. 152/2013, “Për nëpunësin civil”, i ndryshuar, VKM nr.243 dt.18.03.2015 “ Për pranimin, lëvizjen paralele, emërimin dhe periudhën e provës për kategorinë ekzekutive të nëpunësve civil”, ndryshuar me VKM nr.746 datë 19.12.2018 Bashkia Mirditë, shpall procedurat e lëvizjes paralele dhe pranimit në shërbimin civil për pozicionin:

1. **“Specialist ”- pranë Auditit të Brendshëm, Bashkia Mirditë - kategoria IV-3**

|  |
| --- |
| Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!  Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës së pranimit në shërbimin civil. |

**Për të dy procedurat (lëvizje paralele dhe pranim në shërbimin civil)**

**aplikohet në të njëjtën kohë!**

|  |  |
| --- | --- |
| **Afati për dorëzimin e Dokumenteve:** | **Shikoni procedurën në vijim!** |

|  |
| --- |
| **Përshkrimi përgjithësues i punës për pozicionin si më sipër është:**  Specialisti i Auditit të Brendshëm, ka për qëllim t'i japë kryetarit të bashkisë siguri objektive në mënyrë të pavarur, në lidhje me përmbushjen e objektivave të paracaktuara, si dhe të kryejë aktivitet këshillimor, duke mundësuar përmirësimin e vazhdueshëm të performancës së institucionit . Fusha e auditimit është e plotë, për të mundësuar ekzaminimin efektiv dhe të rregullt të gjitha veprimtarive operacionale, financiare dhe të tjerave të lidhura me to. Auditi i Brendshëm ka akses në çdo periudhë, në të githë regjistrat, dokumentet, llogaritë, korrespondencën, asetet fizike dhe të dhëna të tjera të veprimtarisë së bashkisë dhe njësive vartëse, që çmohen si të nevojshme për kryerjen e procesit të auditimit, te parashikuara në programin e auditimit te miratuar nga Kryetari i Bashkisë Njësia e auditit është përgjegjëse për funksionimin në zbatim të ligjit nr. 60/2016, "Për sinjalizimin dhe mbrojtjen e sinjalizuesve".  Në rolin e nëpunësit civil të kategorisë ekzekutive, përgjigjet para drejtuesve –përgjegjësit të sektorit etj, duke kryer detyrat e ngarkuara, në përmbushjen e misionit të tij, përgjigjet për miradministrimin e gjitha problemeve e çështjeve të sektorit ku bën pjesë.  Detyrat dhe kompetencat e plota, përshkruhen në rregulloren e bashkisë si dhe në paketën e ligjit dhe rregullave përkatëse. |

**I-Lëvizja paralele**

Kanë të drejtë të aplikojnë për këtë proçedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |

Kandidatët duhet të plotësojnë kushtet për lëvizjen paralele si vijon:

* Të jenë nëpunës civil të konfirmuar, brenda së njëjtës kategori;
* Të mos kenë masë disiplinore në fuqi (të vërtetuar me një dokument nga institucioni);
* Të kenë të paktën një vlerësim pozitiv (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt);

Kandidatët duhet të plotësojnë kriteret e veçanta si vijon:

1. Të zotërojnë, së paku Diplomë të nivelit Bachelor, në shkenca juridike/ ekonomike. Duhet të jetë në të njëjtën fushë dhe diplomat e niveleve të tjera. (*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*
2. Përparësi përbën përvoja në administratën publike.
3. Të kenë aftësi të mira komunikuese dhe të punës në grup.
4. Njohja e një gjuhe të BE përbën avantazh.

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT.** |

Kandidatët duhet të dorëzojnë pranë Njësisë së Burimeve Njerëzore të Bashkisë Mirditë, ku ndodhet pozicioni për të cilin ata dëshirojnë të aplikojnë, dokumentet si më poshtë:

a) Jetëshkrim i plotësuar në përputhje me dokumentin tip që e gjeni në linkun:

<http://dap.gov.al/vende-vakante/udhezime-dokumenta/219-udhezime-dokumenta>

b) Fotokopje të diplomës së bashku me listen e notave, Bachelor/ Master (të noterizuara)

c) Fotokopje të librezës së punës (të noterizuar)

d) Dokumentin që tregon deklarimin e statusit të nëpunësit në kategorine ekzekutive

e) Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

**Dokumentet duhet të dorëzohen me postë apo drejtpërsëdrejti në B.Mirditë, pranë zyrës Sekretari-Protokoll, brenda datës 12.09.2025.**

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Në datën 18. 09. 2025, Njësia e Menaxhimit të Burimeve Njerëzore e Bashkisë Mirditë, ku ndodhet pozicioni për të cilin ju dëshironi të aplikoni do të shpallë në portalin “Agjencia Kombëtare e Punësimit dhe Aftësive” (në vijim AKPA) dhe në faqen e Bashkisë Mirditë: bashkiamirdite.gov.al. listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.** |

1. Njohuritë mbi ligjin nr.152/2013, “Për nëpunësin civil”, i ndryshuar, dhe aktet nënligjore dalë në zbatim të tij.
2. Njohuritë mbi ligjin nr.139/2015, “Për Vetëqeverisjen Vendore”.
3. Njohuritë mbi ligjin nr.9131, datë 08.09.2003, “Për rregullat e etikës në administratën publike”.
4. Ligji nr.119/2014, “Për të drejtën e informimit”.
5. Ligji nr.44/2015, “Kodi i Procedurave Administrative i Republikës së Shqipërisë”.
6. Ligji nr.114/2015 "Për auditin e brendshëm në sektorin publik", i ndryshuar .
7. Ligji nr.60/ 2016 "Për sinjalizimin dhe mbroitjen e sinjalizuesve", i ndryshuar me ligjin nr. 150/2020, datë 17.12.2020.
8. VKM nr.83 dt.03.02.2016 "Për miratimin e kritereve të krijimit të njësisë së auditit brendshëm".

**Intervista do të zhvillohet me datë 23.09.2025, ora 11:00, në sallën e mbledhjeve të Këshillit Bashkiak, me adresë: Sheshi “Abat Doçi”, pranë “Godina e Shërbimit të Qytetarëve”, kati I-rë.**

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015, “*Për proçesin e plotësimit të vendeve të lira në shërbimin civil nëpërmjet procedurës së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur*”, të Departamentit të Administratës Publike [www.dap.gov.al](http://www.dap.gov.al).

<http://dap.gov.al/2014-03-21-12-52-44/udhezime/426-udhezim-nr-2-date-27-03-2015>

|  |  |
| --- | --- |
| **1.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Bashkia Mirditë do të shpallë fituesin në portalin AKPA si dhe në website “bashkiamirdite.gov.al”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**2- Pranimi në shërbimin civil**

|  |
| --- |
| *Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive.* |

*Për këtë procedurë kanë të drejtë të aplikojnë të gjithë kandidatët që plotësojnë kërkesat e përgjithshme në përputhje me nenin 21, të ligjit Nr. 152/2013, “Për nëpunësit civil”, i ndryshuar.*

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROÇEDURËN E PRANIMIT NË SHËRBIMIN CIVIL DHE KRITERET E VEÇANTA** |

**Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit nr.152/2013, “*Për nëpunësin civil*”, i ndryshuar.

Kandidatët duhet të plotësojnë kriteret e veçanta si vijon:

1. Të jetë diplomuar, minimumi niveli “Bachelor” në shkenca juridike/ ekonomike.

(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).

1. Nivelet më të larta të diplomës përbëjnë avantazh.
2. Njohja e gjuhës së huaj përbën avantazh.
3. Përvoja në punë përbën avantazh.
4. Të kenë aftësi të mira komunikuese dhe të punës në grup.

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët që aplikojnë duhet të dorëzojnë dokumentet si më poshtë:

1. Jetëshkrim i plotësuar në përputhje me dokumentin tip që e gjeni në linkun:

<http://dap.gov.al/vende-vakante/udhezime-dokumenta/219-udhezime-dokumenta>

1. Fotokopje të diplomës dhe listës së notave, Bachelor/Master (të noterizuara); për diplomat e marrë jashtë territorit të Republikës së Shqipërisë të bëhet njëhsimi sipas legjislacionit në fuqi, nga Ministria e Arsimit dhe Sportit;
2. Fotokopje të librezës së punës (të noterizuar);
3. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;
4. Vërtetimi i gjëndjes gjyqësore;
5. Vërtetim nga gjykata se nuk është në proces shqyrtimi gjyqësor ;
6. Vërtetim nga prokuroria se nuk ështe në procedim penal ;
7. Vlerësimin e fundit nga institucioni ku bën/bënte pjesë;
8. Vërtetim nga institucioni se nuk ka masë displinore në fuqi;
9. Vërtetim për konfirmimin e gjendjes shëndetësore;
10. Fotokopje e letërnjoftimit elektronik (ID)
11. Numër kontakti dhe adresë vendbanimi.

**Dokumentet duhet të dorëzohen me postë apo drejtpërsëdrejti në institucion, brenda datës 13.09.2025 në adresën: Bashkia Mirditë, Sheshi “Abat Doçi”, Rrëshen, Mirditë.**

**(Zyra e Arkiv-Protokoll)**

|  |
| --- |
| Të gjithë kandidatët që aplikojnë për procedurën e pranimit në shërbimin civil, do të informohen për fazat e mëtejshme të kësaj procedure:   * për datën e daljes së rezultateve të verifikimit paraprak; * datën, vendin dhe orën ku do të zhvillohet konkurimi; * mënyrën e vlerësimit të kandidatëve. |

|  |  |
| --- | --- |
| **2.3** | **REZULTATET PËR FAZËN E VERIFIKIMIT PARAPRAK** |

Në datën 23.09.2025*,*Njësia e Menaxhimit të Burimeve Njerëzore e Bashkisë Mirditë ku ndodhet pozicioni për të cilin ju dëshironi të aplikoni, do të shpallë në portalin AKPA dhe faqen ëeb të bashkisë Mirditë listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

|  |  |
| --- | --- |
| **2.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA** |

**Kandidatët do të vlerësohen për:**

1. Njohuritë mbi ligjin nr.152/2013, “Për nëpunësin civil”, i ndryshuar, dhe aktet nënligjore dalë në zbatim të tij.
2. Njohuritë mbi ligjin nr.139/2015, “Për Vetëqeverisjen Vendore”.
3. Njohuritë mbi ligjin nr.9131, datë 08.09.2003, “Për rregullat e etikës në administratën publike”.
4. Ligji nr.119/2014, “Për të drejtën e informimit”.
5. Ligji nr.44/2015, “Kodi i Procedurave Administrative i Republikës së Shqipërisë”.
6. Ligji nr.114/2015 "Për auditin e brendshëm në sektorin publik", i ndryshuar .
7. Ligji nr.60/ 2016 "Për sinjalizimin dhe mbrojtjen e sinjalizuesve", i ndryshuar me ligjin nr. 150/2020, datë 17.12.2020.
8. VKM nr.83 dt.03.02.2016 "Për miratimin e kritereve të krijimit të njësisë së auditit brendshëm".

* **Testimi do të zhvillohet me datë 03.10.2025, ora 11:00, në sallën e mbledhjeve të Këshillit Bashkiak, me adresë: Sheshi “Abat Doçi”, pranë “Godina e Shërbimit të Qytetarëve”, kati I-rë.**
* **Intervista e strukturuar me gojë do të zhvillohet në datën 07.10.2024, ora 11:00 (në të njëjtin ambjent si më sipër).**

|  |  |
| --- | --- |
| **2.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me:**

1. Vlerësimin me shkrim, deri në 60 pikë;
2. Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 25 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë;

Për të kryer intervistën e strukturuar me gojë, kandidati duhet të fitojë minimum 30 pikë nga testimi me shkrim + 15 pikë nga jetëshkrimi. Jetëshkrimi vlerësohet vetëm nëse aplikanti fiton 30 pikë nga testi me shkrim.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike [www.dap.gov.al](http://www.dap.gov.al)

<http://dap.gov.al/2014-03-21-12-52-44/udhezime/426-udhezim-nr-2-date-27-03-2015>

|  |  |
| --- | --- |
| **2.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Bashkia Mirditë do të shpallë fituesin në portalin AKPA dhe faqen e saj website. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.

**NJËSIA PËRGJEGJËSE**

**BURIMET NJERËZORE**

**BASHKIA MIRDITË**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BASHKIA MIRDITË**

**Nr. \_\_\_\_\_\_\_\_ prot Datë: \_\_\_\_ .08.2024**

L ë n d a : **Dërgojmë “Njoftim për publikim vendi pune të Sh.C” në faqen Tuaj**.

**Agjencisë Kombëtare të Punësimit dhe Aftësive.**

Adresa : **Bulevardi “B.Curri”, pranë ish – “Hotel Arbana”**

**T I R A N Ë.**

Bashkëngjitur Ju dërgojmë “Njoftim për publikim pozicione pune të Sh.C”, të bashkisë Mirditë, për t’a publikuar në faqen tuaj elektronike, bazuar në ligjin nr.152/2013 “Për Nëpunësin Civil”, i ndryshuar dhe në VKM nr.243 datë18.03.2015 “Për pranimin, lëvizjen paralele, periudhën e provës dhe emërimin në kategorinë ekzekutive”, i ndryshuar.

Ndërkohë në adresën tuaj elektronike, të njëjtat materiale janë dërguar elektronikisht nga Njësia Përgjegjëse - Burimet Njërëzore.

**Duke Ju falenderuar për bashkëpunimin!**

**KRYETARI**

**Albert MËLYSHI**